Prinsaght Lippe

She steat 'sy Ghermaan va Prinsaght Lippe (ny Lippe-Detmold ny s'anmey, as reesht myr Lippe). V'eh soit eddyr yn awin Weser as y chooid iar yiassagh jeh Keyll Teutoberg.

Shennaghys
She Bernhard I va bunneyder y steat haink dy ve enmyssit myr Prinsaght Lippe. Hooar eh yn thalloo myr gialdynys veih Lothar Röttgering III, Impir Raueagh Bannee as Ree ny Germaanee 'sy vlein 1123. Ren Bernhard I doltey yn enmys "Çhiarn Lippe". Ren lught eiyrtyssagh eiraghey as geddyn shiartanse dy choondaeghyn. She yn Çhiarn Simon V ren cur sheese ersyn hene myr eearley.

Lurg baase Simon VI 'sy vlein 1613 va'n phrinsaght rheynnit magh ayns tree coondaeghyn; va Lippe-Detmold currit rish Simon VII, Lippe-Brake rish Otto, as Lippe-Alverdissen rish Philipp I. Va'n coontae Lippe-Brake aavestit rish preeu-linney Detmold 'sy vlein 1709. Va crouw elley jeh'n lught thie currit er bun liorish Jobst Herman, mac lesh Simon VII, as eh ny vunneyder er y linney Lippe-Biesterfeld.

Hooar Eearlaghyn Lippe-Detmold yn enmys "Flah yn Impiraght" 'sy vlein 1789.

Tammylt beg lurg haink er y steat dy ve ny chooid jeh Impiraght y Ghermaan 'sy vlein 1871, haink jerrey lesh y linney Lippe-Detmold er 20 Jerrey Souree 1895. Myr eiyrtys er shen haghyr argane eiraght eddyr y phrinsaght gherroil Schaumburg-Lippe as y linney Lippe-Biesterfeld. Va'n argane reaghit 'sy Whaiyl Impiroil ayns Leipzig 'sy vlein 1905 tra va ny thallooin gialdit rish y linney Lippe-Biesterfeld. Derrey yn tra shen cha row kiondeeaght hallooin ec y linney shen.

Haink jerrey rish Prinsaght Lippe er 12 Sauin 1918 tra dirree Leopold IV ass, as haink er Lippe dy ve ny Steat Seyr. 'Sy vlein 1947 va Lippe mestit rish steat y Rhine Hwoaie-Westfalen.


Ronney:Steatyn Chochiangley ny Rhiney
Ronney:Steatyn Impiraght y Ghermaan
Ronney:Kiarkyl y Rhine Heese-Westfalen
Ronney:Rollaghyn prinseyn
Ronney:Aa-phrinsaghtyn
Ronney:Prinsaghtyn yn Impiraght Raueagh Vannee
Ronney:Bunneeaghtyn 'syn Impiraght Raueagh Vannee ayns ny 1780yn
Ronney:Bunneeaghtyn 'syn Oarpey 'sy vlein 1789
Ronney:Jee-vunneeaghtyn 'sy Ghermaan 'sy vlein 1918
Ronney:Aa-steatyn as aa-hallooyn y Rhine Hwoaie-Westfalen
Ronney:Steatyn Chochiangley y Ghermaan Hwoaie